โดนลูกหนูบ้านกัดที่นิ้วโป้งขวาเมื่อต้นเดือนมีนาค่ะ เพิ่งไปฉีดวัคซีนมาเมื่อ 28 เมษายน และรู้สึกว่ามีอาการชาที่ปลายนิ้วกลางที่เท้าทั้งสองข้าง และมีอาการแปลกๆที่คอ เป็นอาการรู้สึกตึงๆ แต่ยังกลืนน้ำ กินข้าวได้ปกติ ไม่มีอาการไข้ค่ะ และไม่มีอาการคันที่แผลที่โดนกัดหรืออะไรเลย
สวัสดีค่ะ โรคพิษสุนัขบ้าเป็นโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยถ้าได้รับวัคซีนมาครบถ้วน หรือฉีดกระตุ้นมาแล้ว โอกาสติดเชื้อโรคก็มีน้อยมากๆ อาการชาที่ปลายนิ้วนั้น อาจจะเป็นจากการโดนกัดเองโดยตรง ไม่ได้บ่งบอกว่าเป็นการติดเชื้อชัดเจน และยิ่งถ้าเป็นอาการชาตรงที่อื่นที่ไม่ได้โดนกัดด้วย ก็ไม่น่าจะเกี่ยวกัน แนะนำการรับวัคซีนให้ครบ สังเกตอาการสัตว์ให้ครบ 10 วันร่วมด้วยได้